Victor Baltard

Victor BALTARD, naskiĝinta en Parizo la  kaj mortinta en Parizo la , estis franca arkitekto, kiu laboris en Parizo dum la dua Franca Imperio. Li estis la filo de la arkitekto Louis-Pierre Baltard.

 Biografio 
En 1833, li ricevis la grandan premion de Romo preparitan en la Lernejo pri Belartoj de Parizo. De 1834 ĝis 1838, li restadis en Romo kiel pensiulo de la Villa Médicis. La Akademio de Francio en Romo, tiam estis estrata de Dominique Ingres. Ekde 1849, li fariĝis arkitekto de la urbo Parizo. Li estis ankaŭ dioceza arkitekto por la episkopa palaco kaj la granda seminario, sed tiu posteno estis reprenita en 1854, ĉar la administracio pri kultoj konsideris ke li ne sufiĉe grave konsideris sian laboron.

Li estas aparte fama pro la haloj de Parizo kiujn li konstruis inter 1852 kaj 1872. Tiuj lastaj estis detruitaj en 1972-73 escepte de unu el la pavilonoj (la "Pavilono Baltard") kiu estis klasita Monumento historia kaj estis restarigita en Nogent-sur-Marne. Li restaŭris plurajn preĝejojn. Li estas la aŭtoro de du tomboj : tiu de la komponisto Louis James Alfred Lefébure-Wely en la tombejo Père-Lachaise kaj tiu de la juristo Léon Louis Rostand en la tombejo de Montmartre.

La , li eniris la Akademion pri Belartoj en Parizo, kie li okupis la 4-an fotelon.

La historia biblioteko de la urbo Parizo konservas memoraĵaron pri Victor Baltard konsistantan el aro da 26 originaj planoj por la centraj haloj de Parizo, inter ili estas projektoj pri la tuto kaj plenumdetaloj por la pligrandigo de la haloj inter 1844 kaj 1853.

 Ĉefaj konstruaĵoj 
 Arkitekturo 
eta|altdekstre=1.5|La Haloj de Parizo en 1863
eta|Halo laŭ baltard-a stilo (Aix-en-Othe, departemento 'Aube', Francio)
 Konstruado de la justica palaco de Liono en 1847, nuna sidejo de la apelacia kortumo de Liono kaj de la asiza kortumo de la departemento Rhône.
 La tombo de la komponisto Louis James Alfred Lefébure-Wely (1817-1869) en la tombejo Père-Lachaise (foto) 
 La 12 pavilonoj de la haloj de Parizo (1852-1872) (la Pavilono Baltard kun numero 8 estis rekonstruita en Nogent-sur-Marne)
 Bazaro por bovoj de la haloj de la Villette
 Preĝejo Saint-Augustin en Parizo (1860-1871)
 Fasado de la preĝejo Notre-Dame des Blancs-Manteaux : ĝi devenis de la preĝejo Saint-Elois-des-Barnabites kiu tiam situis sur la insulo Cité kaj estis detruita dum la laboroj de Haussmann, kaj rekonstruita en 1863 fare de Baltard.

 Restaŭroj 
 Preĝejo Saint-Germain-l'Auxerrois, kunlabore kun Jean-Baptiste Lassus de 1838 ĝis 1855.
 Preĝejo Saint-Eustache en 1844.
 Preĝejo Saint-Étienne-du-Mont : li kondukis la konstrulaborojn de la kapelo de la katekismoj kaj restaŭris la fasadon de la preĝejo inter 1861 kaj 1868.
 Preĝejo de Saint-Germain-des-Prés.
 Preĝejo Saint-Séverin.
 Preĝejo Saint-Paul-Saint-Louis : li laboris precipe por la aranĝo de la ĥorejo kaj la restaŭro de la fasado.

 Eksteraj ligiloj 

  Kompleta biografio sur la retpaĝo de la familio
  Memoraĵaro Baltard

Kategorio:Francaj arkitektoj
Kategorio:Membroj de la franca Akademio de Belartoj
Kategorio:Pensiuloj de la Villa Médicis
Kategorio:Premio de Romo pri arkitekturo
Kategorio:Oficiroj de la Honora Legio
Kategorio:Naskiĝintoj en Parizo
Kategorio:Naskiĝintoj en 1805
Kategorio:Mortintoj en 1874
Kategorio:Diocezaj arkitektoj
Kategorio:Mortintoj en Parizo